ai4bharat/Pralekha huggingface dataset:
ریلوے کی وزارت
بھارتی ریلوے نے سبز پہل کو سہل بنانے کے لئے ہندوستانی صنعتوں کے کنفیڈریشن کے ساتھ مفاہمت نامے پر دستخط کئے
نئی دہلی،13؍ستمبر2019:بھارتی ریلوے نے عالمی حدت میں تخفیف کرنے اور آب وہوا کی تبدیلی کا سامنا کرنے کے لئے ہندوستان کے تعاون کے ایک حصے کے طورپر کچھ بڑی سبز پہلوؤں کا آغاز کیا ہے۔ اس سبز پہل کو آگے لے جاتے ہوئے بھارتی ریلوے اور صنعتوں کے کنفیڈریشن  کے مابین آج نئی دہلی میں ریلوے کے وزیر مملکت جناب سریش سی انگڑی، سی آئی آئی کے ڈائریکٹرجنرل جناب چندرجیت بنرجی، رکن رولنگ اسٹاک، جناب راجیش اگروال اور ریلوے بورڈ کے دیگر افسران کی موجودگی میں ایک مفاہمت نامے پر دستخط کئے گئے۔
اس موقع پر اپنے خطاب میں، ریلوے کے وزیر مملکت جناب سریش سی انگڑی نے کہا کہ صاف صفائی ایک تحریک بن گئی ہے۔ وزیر اعظم سے ترغیب پاکر اس محاذ پر اب ملک بھر میں بڑے پیمانے پر لوگوں کو جڑتے ہوئے دیکھا جا سکتا ہے۔ ریلوے میں بھی اسٹیشن کے احاطوں اور ریل گاڑیوں میں صفائی ستھرائی اور ہائجین کو یقینی بنانے کے لئے ٹھوس اقدامات کئے ہیں۔ انہوں نے اس سمت میں ریلوے حکام اور عملے کی جانب سے کی جارہی کوششوں کی ستائش کی۔ انہوں نے 50 ریلوے اکائیوں سمیت ورکشاپس اور پروڈکشن یونٹس، 12 ریلوے اسٹیشنوں اور دیگر سہولتوں کے گرین سرٹیفکیشن حاصل کرنے پر خوشی کا اظہا رکیا ۔ انہوں نے امید ظاہر کی کہ ریلوے مزید پروڈکشن یونٹ اور ورکشاپس یونٹ ایسے گرین سرٹیفکیٹ حاصل کریں گے۔
اس مفاہمت نامے کے مقاصد:
- مینوفیکچرنگ میں انرجی صلاحیت سہولتیں اور ورکشاپس۔
- ریلوے اثاثے کی سبز کاری۔
- نیٹ-زیرو انرجی عمارتوں ؍ریلوے اسٹیشنوں کے تجرباتی نمائش۔
- تربیتی پروگراموں کے ذریعہ توانائی اور ماحولیات پر بہترین پریکٹسیز کی مسلسل شراکت کے ذریعہ صلاحیت اور ہنرمندی کو فروغ۔
- گرین پروکیورمنٹ پالیسی، ویسٹ مینجمنٹ پالیسی، ٹھوس کچرے کا نپٹارا، کاربن نیوٹریلٹی، فیٹورمیڈی ایشن کا فروغ۔
ایم او یو میں بھارتی ریلوے ٹیم کی جانب سے کی جانے والی کوششوں کے ایک حصے کے طورپر توانائی کی استعداد، گرینکو ریٹنگ سے متعلق تین کافی ٹیبل پبلکیشنز کے بڑے پیمانے پر سرکولیشن کے لئے بھی جاری کیا گیا ہے۔
آئی آر کی پیداواری اکائیوں اور اہم ورکشاپس کی گرین ریٹنگ اور انرجی ایفیشی اینسی اسٹڈیز کے بارے میں 2016ء میں مفاہمت نامے پر دستخط کرنے کے بعد سے بھارتی ریلوے اور سی آئی آئی مشترکہ طورپر کام کررہے ہیں اور گزشتہ تین برسوں میں تجزیے کے بعد سے پروڈکشن یونٹوں سمیت 50 ریلوے یونٹوں نے گرینکو سرٹیفکیشن حاصل کیا ہے۔ اس کے علاوہ 12 ریلوے اسٹیشنوں اور 16 مزید عمارتوں اور دیگر سہولیات نے بھی گرین سرٹیفکیٹ حاصل کیا ہے۔
گرینکو ریٹنگ سسٹم، سی آئی آئی کے ذریعہ تیار کردہ سبز پہلوؤں  اور صنعتی اکائیوں کی کارکردگی کی شرح کا اندازہ کرتا ہے جو ماحولیاتی پائیدار مشقوں پر عمل پیرا ہیں اور گرین بلڈنگ ، گرین کیمپس اور گرین اسکول وغیرہ کی بھی تصدیق کرتے ہیں۔
مکانات اور شہری غریبی کے خاتمے کی وزارت
نیشنل کامن موبیلیٹی کارڈ  ہولڈروں نے نومبر 2021 میں 7.1 لاکھ آن لائن لین دین کی
آٹومیٹک فیر کلیکشن  سسٹم پر مشتمل موافق ٹرمنل میٹرو گیٹ اور انٹر فیس بمع بینکنگ سسٹم، کیو آر ٹکٹنگ کے ساتھ درونِ ملک تیار کردہ نیشنل کامن موبیلیٹی کارڈ  بمع مکمل ماحولیاتی نظام مارچ 2019 میں شروع کیا گیا تھا۔ یہ اقدام ہاؤسنگ اور شہری امور کی وزارت کی طرف سے 2014 میں تشکیل دی گئی کمیٹی کی سفارش کی بنیاد پر کیا گیا تھا۔ تفصیلات درج ذیل ہیں:
1۔این سی ایم سی ماحولیاتی نظام کی حتمی انٹرفیس تصریحات اور کیو آر ٹکٹنگ سسٹم کی تفصیلات کی تصریحات ریاستی حکومتوں، مرکزی خطوں کی انتظامیہ، پبلک ٹرانسپورٹ آپریٹرز، میٹرو کارپوریشنوں اور بی آر ٹی ایس آپریٹروں کے ذریعے ملک بھر میں اپنانے کے لئے جاری کر دی گئی ہیں۔
2۔ این سی ایم سی کو دسمبر 2020 سے ایئرپورٹ لائن، دہلی میٹرو ریل کارپوریشن میں آپریشنل کر دیا گیا ہے۔
3۔ این سی ایم سی کو فی الحال مختلف استعمال کے معاملات میں آن لائن لین دین کے لئے استعمال کیا جا سکتا ہے۔ نیشنل پیمنٹ کارپوریشن آف انڈیا  نے مطلع کیا ہے کہ نومبر 2021 کے مہینے میں 0.71 ملین این سی ایم سی کارڈ پر آن لائن لین دین کی کارروائی کی گئی ہے۔
4۔ نیشنل پیمنٹ کارپوریشن آف انڈیا  کے ڈیٹا کے مطابق:
- 25 بینکوں کے ساتھ 26 کریڈٹ کارڈ/پی پی آئی جاری کرنے والی ایجنسیاں اکتوبر 2021 تک ڈیبٹ کارڈ کے حصے میں 49.26 ملین کارڈز کے اجراء کے ساتھ لائیو ہیں۔
- کریڈٹ کارڈ اور پی پی آئی کے اجراء کا حجم بھی مجموعی طور پر بڑھ کر 1.65 ملین ہو گیا ہے۔
- اکتوبر 2021 تک 47,273 لین دین کے ساتھ 9 بینکوں نے آف لائن لین دین کے لئے ٹرمینلز تیار کئے ہیں۔
- 22 بینکوں کو این سی ایم سی ایکوائرر قرار دیا گیا ہے۔
- پورے ملک میں پبلک ٹرانسپورٹ آپریٹروں میں این سی ایم سی کے دائرے میں اضافہ اور نفاذ ایک مسلسل عمل ہے۔ کارڈ کا اجرا اور ٹرمینل کی تعیناتی دونوں ہر ماہ اضافہ پذیر ہیں۔ این سی ایم سی کا اجرا ہر ماہ 5 ملین بڑھ رہا ہے۔
یہ اطلاع ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں دی۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،19 اکتوبر، 2021/
ملک گیر ٹیکہ کاری مہم کے تحت اب تک98.67 کروڑ ٹیکے لگائے جاچکے ہیں
گزشتہ 24 گھنٹے میں 13,058 نئے معاملے سامنے آئے ہیں؛ جو 231 دنوں میں سب سے کم ہیں۔
شفایابی کی شرح فی الحال98.14 فیصد ہے اور یہ مارچ 2020کے بعد سب سے زیادہ ہے
گذشتہ 24 گھنٹوں کے دوران 19,470مریض شفا یاب ہوئے ہیں،جس سے شفایاب ہونے والوں کی تعداد بڑھ کر3,34,58,801 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.54 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,83,118ہے، جو 227 دنوں میں سب سے کم ہیں
ٹیسٹ کے بعدمتاثرہ پائے جانے والے مریضوں کی ہفتہ واری شرح ہے جو گذشتہ 116 دنوں سے 3 فیصد سےکم ہے
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 50 دنوں سے 3 فیصد کم ہے
مجموعی طور پر اب تک 59.31 کروڑ ٹیسٹ کئے جاچکے ہیں
وزارت دفاع
تہترویں انفینٹری ڈے کی تقریبات
نئی دہلی،19 اکتوبر/ آزادی حاصل کرنے کے بعد پہلے مسلح مقابلے کی یاد میں ہر سال 27 اکتوبر کو انفینٹری ڈے منایا جاتاہے۔ اس دن 1947 میں ہمارے ملک کی خودمختاری اور علاقائی سالمیت کو پیدا ہوئے خطرے کے جواب میں ہندوستانی فوج کا ایک حصہ ہوائی جہاز سے سرینگر پہنچا اور اس نے سابق شمال مغربی سرحدی صوبے سے آنے والے پاکستانی قبائلیوں سے جنگ کی۔
ہندستانی پیدل افواج کے اس بہادری کے کارنامے کے احترام میں نیشنل وار میوزیم میں خراج عقیدت پیش کرنے کی ایک تقریب کا انعقاد کیا جارہا ہے۔ ہندوستانی فوج کے سربراہ جنرل بپن راوت اور پیدل فوج کے دیگر سینئر جنرل ایک تقریب میں بہادروں کو خراج عقیدت پیش کریں گے۔ 1971 میں بنگلہ دیش کی آزادی کی جنگ میں شرکت کرنے والے سابق فوجی، بریگیڈیئر وی کے بیری مہاویر چکر اور آنریری کیپٹن واسودیون بھاسکرن، ویر چکر اور حولدار کاچرو سالوے، ویر چکر کی قیادت میں، تقریب کے دوران سابق فوجیوں کی نمائندگی کریں گے۔
قریبی رشتے داروں اور معذور ہوجانے والے فوجیوں کے اعزاز میں قریبی رشتے داروں اورمعذور ہوجانے والے اور وہیل چیئر کے سہارے چلنے والے فوجیوں  اور آشا اسکول کے بچوں کے لیے 1.2 کلو میٹر کی دوڑ / چہل قدمی کا انعقاد 19 اکتوبر کو کیا جارہا ہے۔اس تقریب میں تقریباً 7500 شرکا نے شرکت کی۔
اس سلسلےمیں 25 اکتوبر کو مانک شاہ سینٹر دلّی چھاؤنی میں فیلڈ مارشل کے ایم کریپّا میموریل لیکچر کا بھی پروگرام ہے۔ ‘مسئلہ کشمیر کی اسٹرٹیجک جہات’ پر معروف فوجی تجزیہ کار جناب معروف رضا تقریر کریں گے۔ اس کے بعد آپریشن میگھ دوت میں شرکت کرنے والے ہندوستانی فوج کے بہادر سپاہی کی قربانی کی یاد میں ایک یادگار ڈاک ٹکٹ ‘سیاچن واریئر’ جاری کیا جائے گا۔
۔ ۔ ۔ ۔ ۔ ۔ ۔ ۔ ۔

U. No. 4662
(Visitor Counter : 50
نائب صدر جمہوریہ ہند کا سکریٹریٹ
’افسر شاہوں کو بے نام ہوکر اور خود کو وقف کر کے کام کرنا سیکھنا چاہیے‘ : آئی اے ایس افسران سے نائب صدر جمہوریہ کا خطاب
’آپ کی اعلیٰ ترین اطاعت ہر قیمت پر آئین کے تئیں ہے اور سیاسی پوزیشن حاصل کرنے سے گریز کرنا ہے : نائب صدر جہوریہ جناب جگدیپ دھنکھڑ
2020 بیچ سے وابستہ 175 آئی اے ایس افسران نے جنہیں اسسٹنٹ سکریٹریز کے طور پر مقرر کیا گیا ہے نائب صدر جمہوریہ سے ملاقات کی
نئی دہلی، 14ستمبر، 2022/نائب صدر جمہوریہ جناب جگدیپ دھنکھڑ نے آج آئی اے ایس فسران سے کہا ہے کہ وہ بے نام ہوکر کام کرنے کے اصول کو برقرار رکھتے ہوئے شہریوں کو خدمات بہم پہنچانے اور ان کی شکایتوں کا ازالہ کرنے میں بہتری لانے کے لیے خود کو وقف کر کے کام کریں۔
مختلف وزارتوں میں اسسٹنٹ سکریٹریز کے طور پر مقررہ ، 2020 بیچ کے 175 آئی اے ایس افسران نے اپ راشٹرپتی نیواس میں نائب صدر جمہوریہ جناب جگدیپ دھنکھڑ سے ملاقات کی ۔ ان کے ساتھ عملے اور تربیت کے محکمے کی سکریٹری محترمہ ایس رادھا چوہان اور اسی محکمے کے دیگر سینئر افسران بھی تھے۔
افسران سے خطاب کرتے ہوئے جناب دھنکھڑ نے کہا کہ افسرا شاہوں کے طور پر آپ لوگوں کی اعلیٰ ترین اطاعت آئین کے تئیں ہے۔ اور آپ کو اس میں فراہم کیے گئے حقوق کا تحفظ اور نہیں برقرار رکھنے کی کوشش کرنی چاہیے۔ خود کی طرف توجہ راغب کرنے یا سیاسی پوزیشن حاصل کرنے سے ہر قیمت پر گریز کیا جانا چاہیے۔
نائب صدر جمہوریہ اپ راشٹرپتی نیواس میں آج 2020 بیچ کے آئی اے ایس افسران سے خطاب کرتےہوئے۔
نائب صدر جمہوریہ نے افسران کو مشورہ دیا کہ وہ یہ یاد رکھیں کہ آج کا شہری پالیسی سازی اور عمل درآمد کے عمل میں اپنی اہمیت کا خواہاں ہے۔ انہوں نے تجویز کیا کہ عام شہری کے تئیں افسر شاہ کے ہمدردانہ رویے سے سرکاری خدمات سے ان کا اطمینان طے ہوتا ہے۔ انہوں نے افسران سے کہا کہ وہ رویے میں تبدیلی لانے والے حکومت کے اس مشن میں مثالی کردار ادا کریں ۔
افسران سے بات چیت کرتے ہوئے نائب صدر جمہوریہ نے کہا کہ اس بیچ میں انجینئرنگ، میڈیسن، مینجمنٹ، قانون اور آرٹس سے تعلیمی تعلق رکھنے والے مختلف لوگ ہیں ۔ انہوں نے تجویز رکھی کہ وہ اختراع سے کام لینے اور حکمرانی میں اعلیٰ کوالٹی کی خدمات فراہم کرنے کے لیے اپنی تعلیمی وابستگی کا استعمال کریں۔
نائب صدر جمہوریہ نے یہ کہتے ہوئے خوشی محسوس کی کہ اس بیچ میں بہت سی خاتون آئی اے ایس افسران بھی شامل ہیں اور کہا کہ یہ ایک حوصلہ افزا پیش رفت ہے کہ خواتین انتظامیہ، اور حکمرانی سمیت سبھی میدانوں میں قائدانہ رول ادا کر رہی ہیں ۔ انہوں نے 2020 کے بیچ کے لیے ان کی کوششوں پر اپنی نیک خواہشات کا اظہار کیا۔
نائب صدر جمہوریہ جناب جگدیپ دھنکھڑ اپ راشٹرپتی نیواس میں 2020 بیچ کےآئی اے ایس افسران کے ساتھ بات چیت کرتے ہوئے۔
۔۔۔
ش ح ۔ اس۔ ت ح ۔
U - 10259
(Visitor Counter : 93
سماجی انصاف اور تفویض اختیارات کی وزارت
گداگر بچّے
نئی دہلی11 اگست2021: ہندوستان کے رجسٹرار جنرل کی ویب سائٹ پر دستیاب معلومات کے مطابق ، اترپردیش ، راجستھان ، جھارکھنڈ اور مہاراشٹر میں گداگری میں مشغول بچوں  کی تعداد ضمیمے میں منسلک ہے۔ یہ اعدادوشمار مردم شماری 2011 پر مبنی ہیں۔سماجی انصاف اور بااختیار بنانے کی وزارت نے ایک اسکیم تشکیل دی ہے ،جس کا عنوان ہے‘‘ مسکرائیے – ذریعہ معاش کے لئے حاشیہ پر پڑے افراد اور صنعت کے لئے حمایت ’’ اس اسکیم میں ایک ذیلی اسکیم ‘ گداگری کے کام میں مشغول افراد کی جامع بازآبادکاری کے لئے مرکزی شعبے کی اسکیم ’ شامل ہے۔ یہ اسکیم گداگری کے کام میں مشغول افراد کے بہبود کے اقدامات سمیت بہت سے جامع اقدامات کا احاطہ کرتی ہے۔ اس اسکیم کی توجہ اُن افراد کی باز آبادکاری ، طبی سہولیات کی گنجائش ، کاؤنسلنگ ، بنیادی دستاویز بندی ، تعلیم ، مہارت کی فروغ اور اقتصادی روابط وغیرہ وغیرہ پر توجہ مرکوز کرنا ہے۔ اس اسکیم کو ریاستوں / مرکز کے زیر انتظام علاقوں کی سرکاروں / مقامی شہری اداروں ، رضاکار تنظیموں ، کمیونٹی پر مبنی تنظیموں  اداروں اور دیگر کی حمایت کے ساتھ نافذ کیا جائے گا۔ وزارت داخلہ کے ذریعہ فراہم کردہ معلومات کے مطابق ‘ پولیس ’ او ر ‘عوامی نظم ونسق ’ ، دستور ہند کے ساتویں شیڈیول کے تحت ریاست کے موضوعات ہیں۔ امن وقانون اور آرڈر کو برقرار رکھنا ، شہریوں کی زندگی اور املاک کی حفاظت کرنے کی ذمہ داری ، متعلقہ ریاستی سرکاروں کے پاس ہوتی ہے۔ ریاستی سرکاریں قوانین کی گنجائشوں کے تحت اس طرح کے جرائم سے نمٹنے کے لئے بااختیار ہوتی ہیں البتہ امور داخلہ کی وزارت  نے ریلوے بورڈ کو تحریر کیا ہے کہ وہ اپنے ریلوے تحفظ فورس  اور سرکاری ریلوے پولیس  کے عملے کو ، ریلوے اسٹیشنوں پر سخت نگرانی رکھنے کے لئے آگاہ کریں کہ وہ بے یاس ومدد گار اُن جرم کے شکار افراد کو شناخت کرنے کی کوشش کریں ، جو ریلویز کے ذریعہ انسانی اسمگلنگ کے عمل سے گزر رہے ہوسکتے ہیں۔ مزید برآں این ایچ اے نے تمام ریاستوں نیز مرکز کے زیر انتظام علاقوں سے بس ڈپوؤں نیز بس ٹرمنلوں وغیرہ پر تعینات پولیس افراد کو آگاہ کرنے کی درخواست بھی کی ہےکہ وہ اس طرح کے مقامات پر مشتبہ سرگرمیوں پر قریبی نگا ہ رکھیں ۔ ایم اے ایچ نے تمام ریاستوں نیز مرکز کے زیر انتظام علاقوں سے یہ بھی درخواست کی ہے کہ وہ قانون نافذ کرنے والے ان افسروں کے درمیان موثر بین ریاستی تعاون کے لئے طریقہ کار قائم کرے جو حراست میں لینے اور انسانی اسمگلنگ کے شکار افراد کو بچانے نیز تحقیقات اور قانونی خلاف ورزی کرنے والوں کے خلاف کارروائی کرنے سے تعلق رکھتے ہیں۔
ضمیمہ
|
|
ریاست
|
|
گداگری کے کام میں مشغول بچوں کی مجموعی تعداد
|
|
اترپردیش
|
|
14,599
|
|
راجستھان
|
|
8,976
|
|
جھارکھنڈ
|
|
1,604
|
|
مہاراشٹر
|
|
4,058
|
|
میزان
|
|
29,237
یہ معلومات آج لوک سبھا میں سماجی انصاف اور بااختیار بنانے کی و زارت کے وزیر مملکت جناب اے نارائنا سوامی نے ایک تحریر ی جواب میں فراہم کی ۔
وزیراعظم کا دفتر
وزیراعظم نےباندی پور اورمدوملائی ٹائیگرریزرو کی نمایاں خصوصیات کو ساجھا کیا
انہوں نےشیروں کے تحفظ کے لئےکام کرنے والے سبھی لوگوں کی سخت محنت کا اعتراف کیا
وزیراعظم جناب نریندر مودی نے باندی پور اور مدوملائی ٹائیگر ریزروس کے اپنے دورے کی نمایاں ا ور خاص خاص باتوں کو ساجھاکیا۔ انہوں نے شیروں کے تحفظ کے لئے کام کرنے والے جنگلات کے سبھی اہلکاروں، گارڈس، ٹائیگر ریزرو میں پیش پیش رہنے والے اہلکاروںاور سبھی کی سخت محنت کا اعتراف بھی کیا ۔
سلسلے وار ٹویٹس میں ، وزیراعظم نے کہا :
’’حیاتیاتی تنوع کے درمیان ایک خاص دن اور شیروں کی آبادی کے بارے میں اچھی خبریں ... آج کی یہ نمایاں خصوصیات ہیں ‘‘۔
’’اب جبکہ میں باندی پور اورمدوملائی ٹائیگر ریزروس کا اپنا یادگار دورہ مکمل کررہا ہوں ، میں شیروں کی حفاظت اور تحفظ کی غرض سے جنگل کے سبھی اہلکاروں ، گارڈس، ٹائیگر ریزرو میں پیش پیش رہنے والے ملازمین اور دیگر سبھی افرادکی سخت محنت کا اعتراف کرتا ہوں ۔ الفاظ، ان کے جوش و خروش اور کوششوں سے انصاف نہیں کرسکتے‘‘۔
وزیراعظم کا دفتر
وزیر اعظم 18 مئی کو اڈیشہ میں 8000 کروڑ روپے سے زیادہ کی لاگت کے ریلوے کے کئی پروجیکٹوں کا سنگ بنیاد رکھیں گے اور انہیں وقف کریں گے
وزیر اعظم پوری اور ہوڑہ کے درمیان وندے بھارت ایکسپریس کو ہری جھنڈی دکھائیں گے
وزیر اعظم اوڈیشہ میں ریل نیٹ ورک کے 100 فی صد برقی کاری کو قوم کے نام وقف کریں گے
وزیر اعظم پوری اور کٹک ریلوے اسٹیشنوں کے از سرِ نو فروغ کا سنگ بنیاد رکھیں گے
وزیر اعظم جناب نریندر مودی 18 مئی کو تقریباً 12:30 بجے اڈیشہ میں 8000 کروڑ روپے سے زیادہ کی لاگت کے ریلوے کے کئی پروجیکٹوں کا ویڈیو کانفرنسنگ کے ذریعےسنگ بنیاد رکھیں گے اور انہیں وقف کریں گے۔
اس تقریب کے دوران وزیر اعظم پوری اور ہوڑہ کے درمیان وندے بھارت ایکسپریس کو بھی ہری جھنڈی بھی دکھائیں گے۔ یہ ٹرین اڈیشہ کے کھردا، کٹک، جج پور، بھدرک، بالاسور اضلاع اور مغربی بنگال کے پچھمی مدنی پور، پوربی مدنی پور اضلاع سے گزرے گی۔ یہ ٹرین ریل مسافروں کو تیز، آرام دہ اور آسان سفر کا تجربہ فراہم کرے گی، سیاحت کو فروغ دے گی اور خطے میں اقتصادی ترقی کو آگے بڑھائے گی۔وزیر اعظم پوری اور کٹک ریلوے اسٹیشنوں کی تعمیر نو کا سنگ بنیاد رکھیں گے۔از سرِ نو بحال اسٹیشنوں میں ریل کے مسافروں کو عالمی معیار کا تجربہ فراہم کرنے والی تمام جدید سہولیات ہوں گی۔
وزیر اعظم اوڈیشہ میں ریل نیٹ ورک کی 100 فی صد برقی کاری کو قوم کے نام وقف کریں گے۔ اس سے آپریٹنگ اور دیکھ بھال کی لاگت میں کمی آئے گی اور درآمد شدہ خام تیل پر انحصار کم ہوگا۔
وزیر اعظم سنبل پور- تتلا گڑھ ریل لائن کو ڈبل کرنے؛ انگول- سکندا کے درمیان ایک نئی براڈ گیج ریل لائن اور منوہر پور- راوڑکیلا- جھارسوگوڑا-جمگا کو جوڑنے والی تیسری لائن کے علاوہ بچّھوپالی-جھرتربھا کے درمیان نئی براڈ گیج لائن بچھانے کا کام بھی قوم کے نام وقف کریں گے۔ اس سے اوڈیشہ میں اسٹیل، پاور اور کان کنی کے شعبوں میں تیز رفتار صنعتی ترقی کے نتیجے میں ٹریفک کی بڑھتی ہوئی مانگ پوری ہوگی اور ریل کے ان سیکشنوں پر مسافروں کی ٹریفک کا دباؤ کم کرنے میں بھی مدد ملے گی۔
وزارت آیوش
وزیر اعظم نے 7ویں بین الاقوامی یوم یوگ 2021 کے موقع پر ایم- یوگا ایپ کا آغاز کیا
حکومت ہند نے ڈبلیو ایچ او کے ساتھ مل کر ایم۔ یوگا موبائل ایپ تیار کیا ہے
وزیر اعظم جناب نریندر مودی نے 7ویں بین الاقوامی یوم یوگ کے موقع پر خطاب کرتے ہوئے ’ڈبلیو ایچ او ایم-یوگا‘ ایپ کا آغاز کیا۔ ایم-یوگا ایپ متعدد زبانوں میں مشترکہ یوگا پروٹوکول کی بنیاد پر یوگ کی تربیت اور مشق سے متعلق متعدد ویڈیوز فراہم کرے گی۔ اسے جدید تکنالوجی اور قدیم سائنس کا امتزاج بتاتے ہوئے، وزیر اعظم نے امید ظاہر کی کہ ایم-یوگا ایپ یوگ کو دنیا بھر میں عام کرنے میں مدد فراہم کرنے کے ساتھ ساتھ ’’وَن ورلڈ، وَن ہیلتھ‘‘ کی کوششوں میں بھی اپنا تعاون پیش کرے گی۔
وزیر اعظم نے کہا:
’’جب ہندوستان نے، اقوام متحدہ میں بین الاقوامی یوگ کے دن کی تجویز رکھی تھی تو اس کے پیچھے یہ جذبہ کارفرماتھاکہ یہ یوگ سائنس پوری دنیا کے لئے سودمند ہو۔ آج اس سمت میں بھارت نے اقوام متحدہ اور ڈبلیو ایچ اوکے ساتھ مل کر ایک اوراہم قدم اٹھایاہے ۔
اب دنیا کو ، ایم -یوگا ایپ کی طاقت ملنے جارہی ہے ، اس ایپ میں کامن یوگا پروٹوکول کی بنیاد پریوگ کی تربیت کے کئی ویڈیوز دنیا کی الگ الگ زبانوں میں دستیاب ہوں گے ۔ یہ جدیدٹکنالوجی اورقدیم سائنس کے امتزاج کی بھی ایک بہترین مثال ہے ۔ مجھے یقین ہے کہ ایم -یوگا ایپ ، یوگ کو دنیا بھرمیں عام کرنے اور ایک دنیا ، ایک صحت کی کوششوں کو کامیاب بنانے میں بڑا کردار ادا کرے گی۔‘‘
یہ موبائل ایپ دنیا بھر میں، خصوصاً جاری وبائی مرض کے دوران، لوگوں کے درمیان یوگ اور صحت و تندروستی کو فروغ دینے میں زبردست طور پر مددگار ثابت ہوگی۔ وزیر اعظم نے کہا کہ یہ ایپ کووِڈ کے ان مریضوں کی صحت کی بحالی میں بھی ایک اہم کردار کرے گی جو کووِڈ۔19 سے روبہ صحت ہو چکے ہیں۔
پس منظر:
وزارت آیوش اور عالمی صحتی ادارے  نے 2019 کے وسط میں موبائل ۔ یوگا پر مرتکز ایک پروجیکٹ کا آغاز کیا تھا۔ اس کے پس پشت 2030 تک آفاقی صحتی کوریج کی حصولیابی کے لئے اقوام متحدہ ہمہ گیر ترقیاتی اہداف کے تحت ’صحت مند رہیں، متحرک رہیں‘  کا تصور کارفرما تھا۔ صحت مند رہیں، متحرک رہیں  پہل قدمی ڈبلیو ایچ او کے زیر قیادت ایک عالمی اشتراک ہے جو غیر چھوت والی بیماریوں سے نمٹنے کے لئے قومی صحتی نظام کے دائرہ کار میں موبائل ہیلتھ  تکنالوجی کو بڑھاوا دیتی ہے۔
مذکورہ بالا مقاصد کی حصولیابی کے لئے، ڈبلیو ایچ او اور وزارت آیوش کے مابین جولائی 2019 میں ایک مفاہمتی عرضداشت پر دستخط عمل میں آئے۔ ایم-یوگا پروجیکٹ چار شعبوں پر مرتکز ہے:
 عام صحت و تندروستی کے لئے مشترکہ یوگا پروٹوکول
 ذہنی صحت اور ابھرنے کی قوت کے لئے یوگ
 نوجوانوں کے لئے یوگ؛ اور
قبل ذیابیطس علامات والے مریضوں کے لئے یوگ
اسی بنیاد پر، ڈبلیو ایچ او تکنالوجی کے شراکت داران کی مشاورت میں، مورارجی دیسائی نیشنل انسٹی ٹیوٹ آف یوگا  کے ذریعہ ایک ضروری ہینڈ بک اور موبائل ایپلی کیشنز تیار کی جانی تھیں۔ اس ہینڈ بک کی تیاری کا کام آخری مرحلے میں ہے اور حال ہی میں لانچ کی گئی ایپ اقوام متحدہ کی چھ سرکاری زبانوں میں سے دو ، یعنی انگریزی اور ہندی میں دستیاب ہے۔ مختلف مدتوں  کے عام صحت و تندروستی کے مشترکہ یوگا پروٹوکول، مشترکہ یوگا پروٹوکول کتابچوں، ویڈیو شوٹ، اقوام متحدہ کی چھ بڑی زبانوں میں ان کے تراجم اور وزارت آیوش، حکومت ہند کے زیر ہدایت تیار کیے جانے والے کتابچوں کے ڈیزائن کی تیاریوں میں مدد کے لئے، مورارجی دیسائی نیشنل انسٹی ٹیوٹ آف یوگا  نے اہم کردار ادا کیاہے۔
اقلیتی امور کی وزارتت
نوٹیفائی کی گئیں اقلیتی برادریوں کے پسماندہ طبقات کی تعلیمی اور اقتصادی اختیارکاری کے لیے مختلف اسکیموں کے نفاذ سے متعلق کثیر جہتی حکمت عملی
اقلیتی امور کی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں یہ اطلاع دی کہ حکومت معاشرے کے ہر طبقے کی ترقی اور فلاح وبہبود کے لیے مختلف اسکیمیں نافذ کرتی ہے، جن میں مسلمانوں سمیت دیگر اقلیتیں بھی شامل ہیں، جن کی فلاح و بہبود کے کام، ہنرمندی ترقیات اور صنعت کاری کی وزارت، سماجی انصاف اور تفویض اختیارات کی وزارت، کپڑے کی صنعت کی وزارت، وزارت ثقافت، خواتین و اطفال کی ترقی کی وزارت، وزارت تعلیم اور دیہی ترقیات کی وزارت ، وغیرہ کی مختلف اسکیموں کے توسط سے انجام دیے جاتے ہیں۔
اس کے علاوہ، اقلیتی امور کی وزارت  نے نوٹیفائی کی گئیں اقلیتی برادریوں کے پسماندہ طبقات کی تعلیمی اور اقتصادی اختیارکاری کے لیے مختلف اسکیموں کے نفاذ سے متعلق ایک کثیر جہتی حکمت عملی اپنائی ہے۔ ایم او ایم اے کے ذریعہ نفاذ کی گئیں بہبودی اسکیمیں غریب سے غریب تر طبقات پر مرتکز ہیں۔
اقتصادی طور پر کمزور ترین طبقات، جن میں اقلیتی برادریاں بھی شامل ہیں، سے تعلق رکھنے والے تمام تر افراد روزگار اور تعلیمی اداروں میں 10 فیصد ریزرویشن کے فوائد حاصل کر سکتے ہیں۔
اسٹیل کی وزارت
این ایم ڈی سی کی ویجیلینس میگزین –سبودھ کے پہلے ایڈیشن کا اجرا
تمام متعلقین کے درمیان ایمانداری اور شفافیت کو فروغ دینے کے اپنے عزم کو مزید تقویت پہنچانے کے مقصد سے این ایم ڈی سی کےویجیلینس محکمے نے بدھ کے روز حیدرآباد میں واقع ہیڈ آفس میں اپنی ان ہاؤس ویجیلنس میگزین’’سبودھ‘‘ کے پہلے ایڈیشن کا اجرا کیا ۔
این ایم ڈی سی کے سی ایم ڈی جناب سمت دیب نے ڈائریکٹر  جناب امیتاو مکھرجی، ڈائریکٹر جناب دلیپ کمار موہنتی، سی وی او جناب وشوناتھ اور ہیڈ اف دی ڈپارٹمنٹس کی موجودگی میں میگزین کااجرا کیا ۔
اس موقع پر خطاب کرتے ہوئے این یم ڈی سی کے سی ایم ڈی جناب سمت دیب نے کہا کہ انہیں اس بات پر پورا یقین ہے کہ ادارے کو ایسا ماحول تیار کرنا چاہیئے جس میں تعزیری اقدامات پر روک تھام کے اقدامات کو فوقیت حاصل ہو اور یہ میگزین اس سمت میں خوش آئند قدم ہے۔ سی ایم ڈی نے میگزین میں شائع کرنے کے لئے مضامین فراہم کرانے کے واسطے ملازمین اور ان کے اہل خانہ کی حاصلہ افزائی کی۔ یہ میگزین سہ ماہی جاری کی جائےگی۔
بی این ایم ڈی سی کے چیف ویجیلنس آفیسر جناب وشواناتھ نے کہا کہ اس میگزین کے ذریعے، این ایم ڈی سی ویجیلنس، نگرانی کے نظام کی اہمیت اور ادارے میں قابل ذکر طریقوں کو رائج کرنے پر زور دینے کی کوشش کرے گا۔ انہوں نے ادارے میں احتیاطی اور شراکتی ویجیلینس کی حوصلہ افزائی کرنے کے عزم کا اعادہ کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-12396
(Visitor Counter : 83
وزارت دفاع
ڈی آر ڈی او نے دیسی فضائی ہدف 'ابھیاس' کی پرواز کی کام یاب آزمائش کی
نئی دہلی، 23 دسمبر 2021:
ڈی آر ڈی او نے آج دیسی طور پر تیار کردہ ہائی اسپیڈ ایکسپینڈیبل ایریل ٹارگٹ  ابھیاس کیپرواز کی کام یاب آزمائش کی۔
ٹیسٹ رینج ، چندی پور، اڈیشہ کے ساحل سے پرے۔ فلائٹ ٹرائل کے دوران ہائی اینڈیورنس کے ساتھ بہت کم اونچائی پر ہائی سب سونک سپیڈ ٹریجیکٹری کا مظاہرہ کیا گیا۔ لانچ کے دوران دو بوسٹروں نے ابتدائی رفتار فراہم کی اور ایک چھوٹا ٹربو جیٹ انجن اینڈیورنس کے ساتھ اعلی سب سونک رفتار کو برقرار رکھنے کے لیے استعمال کیا گیا۔ بنگلورو میں قائم صنعتی شراکت دار کے ذریعے ڈیزائن کردہ دیسی ڈیٹا لنک کو پرواز کے دوران کام یابی سے اڑایا گیا ہے اور اس کی آزمائش کی گئی ہے۔
پرواز کے پورے دورانیے کے دوران نظام کی کارکردگی کی تصدیق مختلف رینج آلات کے ذریعے حاصل کردہ اعداد و شمار سے کی گئی ہے۔
ایروناٹیکل ڈویلپمنٹ اسٹیبلشمنٹ  بنگلورو میں قائم ڈی آر ڈی او لیبارٹری نے دیگر ڈی آر ڈی او لیبارٹریوں کے ساتھ مل کر بھارتی مسلح افواج کے فضائی اہداف کی ضرورت کو پورا کرنے کے لیے یہ دیسی بغیر عملے کے فضائی ہدف کا نظام تیار کیا گیا ہے۔ یہ طیارہ زمین پر مبنی کنٹرولر اور مقامی طور پر تیار کردہ ایم ای ایم مبنی انرشیل نیوی گیشن نظام کے ساتھ فلائٹ کنٹرول کمپیوٹر سے کنٹرول کیا جاتا ہے جو اسے مکمل طور پر خود مختار موڈ میں پہلے سے متعینہ راستے پر چلنے میں مدد کرتا ہے۔
وزیر دفاع جناب راج ناتھ سنگھ نے کہا کہ یہ کام یاب آزمائش سائنس دانوں اور صنعت کے درمیان ہم آہنگی کی قابل ذکر شہادت ہے۔
سکریٹری ڈی ڈی آر ڈی اور چیئرمین ڈی آر ڈی او نے لیبارٹری کے سائنس دانوں، ان کی ٹیم کے ارکان اور اس سے وابستہ صنعتی شراکت داروں کی کام یاب ترقیاتی کوششوں کی ستائش کی۔
وزارت خزانہ
3.96فیصد سرکاری تمسّکات 2022 ، اور 5.85 فیصد سرکاری تمسّکات 2030 اور 6.76 فیصد سرکاری تمسّکات 2061 کی فروخت  کیلئے نیلامی
پریس انفارمیشن بیورو حکومت ہند نئی دہلی ، 26 اپریل 2021
حکومت ہند نے درج ذیل کی فروخت  کا اعلان کیا ہے
3.96 فیصد سرکاری تمسّکات 2022 کی قیمت پر مبنی نیلامی کے ذریعہ 3000 کروڑ روپے  کی مشتہر کردہ رقم کیلئے
5.85 فیصد سرکاری تمسّکات 2030 ،قیمت پر مبنی نیلامی کے ذریعہ 14000 کروڑ روپے کی مشتہر کردہ رقم کیلئے اور
6.76 فیصد سرکاری تمسّکات 2061 ، قیمت پر مبنی نیلامی کے ذریعہ 9000 کروڑ روپے  کی مشتہر کردہ رقم کیلئے
حکومت ہند کو مذکورہ بالا تمسّکات کے خلاف 6000 کروڑ روپے تک کا اضافی سبسکرپشن اپنے پاس رکھنے کا متبادل حاصل ہوگا۔
یہ نیلامی ریزروبنک آف انڈیا کے ذریعہ اس کے ممبئی میں فورٹ میں واقع آفس میں 30 اپریل 2021  منعقد کی جائے گی جس کیلئے کثیر النوع قیمتوں پر مبنی طریق کار استعمال کیا جائے گا۔
سرکاری تمسّکات کی نیلامی میں غیر مسابقتی بولی لگانے کی سہولت کیلئے اسکیم کے مطابق مستحق افراد اور اداروں کو تمسّکات کی فروخت کی پانچ فیصد تک مشتہر کردہ رقم مختص کی جائے گی۔
حکومت ہند نے درج ذیل کی فروخت  کا اعلان کیا ہے
 3.96 فیصد سرکاری تمسّکات 2022 ،کی قیمت پر مبنی نیلامی کے ذریعہ 3000 کروڑ روپے  کی مشتہر کردہ رقم کیلئے
 5.85 فیصد سرکاری تمسّکات 2030 ،قیمت پر مبنی نیلامی کے ذریعہ 14000 کروڑ روپے کی مشتہر کردہ رقم کیلئے اور
6.76 فیصد سرکاری تمسّکات 2061 ، قیمت پر مبنی نیلامی کے ذریعہ 9000 کروڑ روپے  کی مشتہر کردہ رقم کیلئے
حکومت ہند کو مذکورہ بالا تمسّکات کے خلاف 6000 کروڑ روپے تک کا اضافی سبسکرپشن اپنے پاس رکھنے کا متبادل حاصل ہوگا۔
یہ نیلامی ریزروبنک آف انڈیا کے ذریعہ اس کے ممبئی میں فورٹ میں واقع آفس میں 30 اپریل 2021  منعقد کی جائے گی جس میں کثیر النوع قیمتوں پر مبنی طریق کار استعمال کیا جائے گا۔
سرکاری تمسّکات کی نیلامی میں غیر مسابقتی بولی لگانے کی سہولت کیلئے اسکیم کے مطابق مستحق افراد اور اداروں کو تمسّکات کی فروخت کی پانچ فیصد تک مشتہر کردہ رقم مختص کی جائے گی۔
مسابقتی اور غیر مسابقتی دونوں طرح کی نیلامی کیلئے بولیاں ،30 اپریل 2021 کو ریزروبنک آف انڈیا کی کور بنکنگ سولیوشنس نظام پر الیکٹرونک فورمیٹ میں جمع کی جائیں گی۔ غیر مسابقتی بولیوں کو صبح دس بجے سے دس بج کر 30 منٹ کے درمیان اور مسابقتی بولیوں کو صبح دس بج کر 30 منٹ سے گیارہ بج کر 30 منٹ کے درمیان جمع کرانا ہوگا۔
نیلامیوں کے نتیجے کا 30 اپریل 2021  کو اعلان کیا جائے گا اور کامیاب بولیاں لگانے والوں کو 3 مئی 2021  کو ادائیگی کرنی ہوگی۔
یہ تمسّکات ، مرکزی حکومت کے تمسّکات میں جب جاری کئے گئے لین دین کے بارے میں رہنما خطوط کے مطابق ’’جب جاری کئے گئے‘‘ کاروبار کیلئے اہل ہوں گے۔ان رہنما خطوط کو ریزرو بنک آف انڈیا نے وقتاً فوقتاً کی گئیں ترامیم کے مطابق بذریعہ سرکولر نمبر آربی آئی/19-2018/25 مورخہ 24 جولائی 2018 کو جاری کا کیا تھا۔